CELEX: 62014CA0543
Language: hu
Date: 2016-07-28 00:00:00
Title: C-543/14. sz. ügy: A Bíróság (negyedik tanács) 2016. július 28-i ítélete (a Cour constitutionnelle [Belgium] előzetes döntéshozatal iránti kérelme) – Ordre des barreaux francophones et germanophone és társai, Jimmy Tessens és társai, Orde van Vlaamse Balies, Ordre des avocats du barreau d’Arlon és társai kontra Conseil des ministres (Héa — 2006/112/EK irányelv — Az irányelv érvényessége és értelmezése — Ügyvédi szolgáltatások — Héakötelezettség — Hatékony jogorvoslathoz való jog — A fegyveregyenlőség elve — Jogi segítségnyújtás)

26.9.2016   
            
            
               HU
            
            
               Az Európai Unió Hivatalos Lapja
            
            
               C 350/4
            
         A Bíróság (negyedik tanács) 2016. július 28-i ítélete (a Cour constitutionnelle [Belgium] előzetes döntéshozatal iránti kérelme) – Ordre des barreaux francophones et germanophone és társai, Jimmy Tessens és társai, Orde van Vlaamse Balies, Ordre des avocats du barreau d’Arlon és társai kontra Conseil des ministres
   (C-543/14. sz. ügy) (1)
   
   ((Héa - 2006/112/EK irányelv - Az irányelv érvényessége és értelmezése - Ügyvédi szolgáltatások - Héakötelezettség - Hatékony jogorvoslathoz való jog - A fegyveregyenlőség elve - Jogi segítségnyújtás))
   (2016/C 350/04)
   Az eljárás nyelve: francia
   
      A kérdést előterjesztő bíróság
   
   Cour constitutionnelle
   
      Az alapeljárás felei
   
   
      Felperesek: Ordre des barreaux francophones et germanophone és társai, Jimmy Tessens és társai, Orde van Vlaamse Balies, Ordre des avocats du barreau d’Arlon és társai
   
      Alperes: Conseil des ministres
   
      Résztvevő felek: Association Syndicale des Magistrats ASBL, Conseil des barreaux européens
   
      Rendelkező rész
   
   
               1)
            
            
               A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 1. cikke (2) bekezdésének és 2. cikke (1) bekezdése c) pontjának az Európai Unió Alapjogi Chartája 47. cikkében biztosított hatékony jogorvoslathoz való jogra és a fegyveregyenlőség elvére tekintettel történő vizsgálata nem tárt fel olyan tényezőt, amely érinti azok érvényességét, amennyiben e rendelkezések a hozzáadottérték-adó alá vonják a jogi segítségnyújtás nemzeti rendszerében költségmentességben nem részesülő jogalanyoknak nyújtott ügyvédi szolgáltatásokat.
            
         
               2)
            
            
               A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló, 1998. június 25-én Aarhusban aláírt egyezmény 9. cikkének (4) és (5) bekezdésére nem lehet hivatkozni a 2006/112 irányelv 1. cikke (2) bekezdése és 2. cikke (1) bekezdése c) pontja érvényességének értékelése során.
            
         
               3)
            
            
               A 2006/112 irányelv 132. cikke (1) bekezdésének g) pontját úgy kell értelmezni, hogy a jogi segítségnyújtás nemzeti rendszerében költségmentességben részesülő jogalanyoknak nyújtott olyan ügyvédi szolgáltatások, mint amelyek az alapügyben szerepelnek, nem mentesek a hozzáadottérték-adó alól.
            
         
      (1)  HL C 46., 2015.2.9.